b'\n_START_ARTICLE_\nVykdymo proceso teis\xc4\x97\n_START_PARAGRAPH_\nVykdymo proceso teis\xc4\x97 - civilinio proceso teis\xc4\x97s po\xc5\xa1akis; visuma teis\xc4\x97s norm\xc5\xb3, reguliuojan\xc4\x8di\xc5\xb3 privatini\xc5\xb3 teisini\xc5\xb3 kreditoriaus reikalavim\xc5\xb3 \xc4\xafgyvendinim\xc4\x85 skolininko (debitoriaus) at\xc5\xbevilgiu valstyb(in)\xc4\x97s prievartos pagalba. Vykdymo procesas kaip teisin\xc4\x97 procesin\xc4\x97 stadija paprastai seka po teisminio proceso, \xc4\xafsigaliojus teismo sprendimui. Tam tikri dokumentai gali b\xc5\xabti vykdomi be teismo proceso (kai yra vykdomasis \xc4\xafra\xc5\xa1as, dokumentas yra vykdomasis). Vykdomieji \xc4\xafra\xc5\xa1ai notar\xc5\xb3 u\xc5\xbeprotestuotuose ar neprotestuotinuose vekseliuose ar \xc4\x8dekiuose gali b\xc5\xabti gin\xc4\x8dijami ie\xc5\xa1kinio teisenos tvarka.'